Pekka ja Pätkä pahassa pulassa

Pekka ja Pätkä pahassa pulassa on Armand Lohikosken ohjaama komediaelokuva vuodelta 1955. Se on kaikkiaan 13-osaisen Puupää-elokuvasarjassa kuudes. 

Elokuvassa kaverukset joutuvat töihin, ja Pätkän Pekan nimissä laatiman kirjeenvaihtoilmoituksen vuoksi naiset jahtaavat heitä.Pajukallio, Arto: Elokuvat. Helsingin Sanomat 28.12.2011, s. D 7.

 Juoni 

Pekka on jälleen työnhaussa Justiinan patistamana. Hän kokeilee puutöitä, joista ei taaskaan tule mitään, sillä Pätkä onnistuu naulaamaan johtajattaren hameen helman lattiaan. Pätkä ryhtyy katulaulajaksi Pekka säestäjänään, kunnes hänen leukansa menee sijoiltaan. Se loksahtaa takaisin, kun hän näkee lääkärin hänelle ojentaman laskun hoidosta. Justiina saa käsiinsä nipun kirjeitä, jotka ovat vastauksia Pekan kirjeenvaihtoilmoitukseen. Ilmoituksen takana on kuitenkin salanimellä esiintynyt Pätkä, ja vastattuaan kaikille naisille hän joutuu pakenemaan heitä Pekan kanssa. 

He päättävät paeta Argentiinaan ja piiloutuvat yöllä Helsingistä lähtevään laivaan. Laiva on kuitenkin Korkeasaaren lautta, joka ajaa edestakaista reittiään saaren ja mantereen välillä. Argentiinaan ei siis päästäkään, vaan paljastuttuaan kaverukset joutuvat monen edestakaisen maksamattoman matkan vuoksi töihin Korkeasaaren eläintarhaan. Pekka kunnostautuu niin hyvin, että pääsee puhtaanapitolaitokselle töihin. Pätkäkin saa töitä, tuuraamaan apinahäkkiin ”pikkuserkkuja”. Kaupungin rajalla Pekka toteaa Espoon puolen olevan likainen, ja samalla ohi ajava hevosajoneuvo järjestää Pekalle lisää puuhaa.

 Näyttelijät 

 Tuotanto ja julkaisu 

Elokuvan ensi-ilta oli 2. joulukuuta 1955 Helsingissä elokuvateatteri Rexissä ja Tuulensuussa.Esitystiedot. Elonet. Viitattu 28.12.2011. Elokuvatarkastamo määräsi aluksi elokuvalle 30 prosentin veron, minkä syyksi arveltiin siinä vilahtavaa Kalle-lehden numeroa. Kyseinen kohtaus kuvattiin uudestaan, ja uusintatarkastuksessa veroksi määrättiin 15 prosenttia. Taustaa. Viitattu 28.12.2011.

 Arviot 

Aikalaisarvioissa pidetään elokuvaa jokseenkin yksimielisesti ala-arvoisena. Tomira Savtschenko (Työkansan Sanomat) piti ikävänä, että ”lapsille jatkuvasti tyrkytetään tämänkaltaisia tekeleitä”. Myös Valma Kivitie (Elokuva-Aitta) ihmetteli, että elokuvaa tarjotaan nimenomaan lapsille: ”Pahinta on, että kun nämä Pekka ja Pätkä -filmit kerran tuottajankin taholta tahdotaan leimata lapsi-filmeiksi (jota ne eivät suinkaan ole), niiden käsikirjoitukseen kuitenkin sijoitetaan naimailmoituksia ja höökiviä, miehenkipeitä vaimonpuolia.” Lehdistöarvio. Viitattu 28.12.2011. Juha Nevalainen (Ilta-Sanomat) oli samalla linjalla: ”Se epäesteettinen porsastelu, jota Pekka ja Pätkä on pantu valkokankaalle esittämään, ei voi vilpittömästi ilahduttaa yhtäkään 

Myöhemmissä kritiikeissä eräässä todetaan, että elokuvasta paistaa liukuhihnatekniikka, kuten muistakin sarjan elokuvista.Päivän elokuvia. Tv-maailma 51–52/2011, s. 25. Elokuvia tehtiin jopa kolme vuodessa, eivätkä tuotanto-olosuhteet olleet ihanteellisia, joten lopputulos oli väistämättä mekaaninen.Pajukallio, Arto: Elokuvat. Helsingin Sanomat 14.2.2012, s. D 7. Myönteistäkin on nähty: irralliset kohtaukset onnistuvat huvittamaan, ja Masa Niemi osoittaa, että kaatuminen on hauskaa komiikkaa.Rehnström, Henri Waltter: Pekka ja Pätkä pahassa pulassa. Viikon tv-elokuvia, Tv-maailma 6/2014, s. 12.

Kun elokuva tuli televisiosta 21. helmikuuta 2014, Tv-maailma-lehden ohjelmavalintaosiossa uutistoimittaja Arvi Lind totesi: ”1950-luvun kotimaiset elokuvat ovat meille seitsemänkymppisille ehtymätön aarreaitta. Vanha kiinnostaa ja viihdyttää. Pekka Puupää -elokuvissa ja sotilasfarsseissa on mainiota ajankuvaa. On hauska nähdä, millaisia olivat vaatteet, huonekalut, rakennukset ja autot. Harmiton huumori kevensi jälleenrakennustöissä raatavien mieltä. Nykyisin elokuvantekijöitä innoittaa kärsimys.” Sen sijaan Savon Sanomien Marko Ahonen oli armoton: ”13 Pekka ja Pätkä -elokuvaa olivat halvalla tehtyjä liukuhihnatöitä ja elokuvateattereiden bulkkitavaraa. Pekka ja Pätkä pahassa pulassa ei ole säännön poikkeus. Ajan olisi jo syytä mullata muistot.”Kärki, Kalervo: Sydämeni sävel. Toivo Kärki ja hänen musiikkinsa, s. 383. Helsinki: Mediapinta, 2015. .

 Lähteet 

Pahassa pulassa
Luokka:Vuoden 1955 suomalaiset elokuvat
Luokka:Armand Lohikosken ohjaamat elokuvat
Luokka:Reino Helismaan käsikirjoittamat elokuvat
Luokka:Suomalaiset mustavalkoelokuvat